|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΔΑ:**6ΓΘΛ46ΜΠ3Ζ-ΦΧ6Αθήνα, 18/03/2021 Αριθ. Πρωτ.: 30/002/000/2107 |
| **ΓΕΝΙΚΗ ΔΙΕΥΘΥΝΣΗ Γ.Χ.Κ.** **ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ****ΤΜΗΜΑ Α΄ ΤΕΧΝΙΚΗΣ ΥΠΟΣΤΗΡΙΞΗΣ ΕΡΓΑΣΤΗΡΙΩΝ**   |  Έγκριση δαπάνης:30/002/000/2077/2021 ΑΔΑΜ: 21REQ008299737 ΑΔΑ: ΨΞ4Δ46ΜΠ3Ζ-6ΩΥ |  |
| **Ταχ. Δ/νση : Αν. Τσόχα 16**  |   |  |
| **Ταχ. Κώδικας : 11521** | Προς: Κάθε ενδιαφερόμενο |  |
| **Πληροφορίες : Σ. Μακροπούλου** |  |  |
| **Τηλέφωνο : 210 6479268** |  |  |
| **E-Mail :** **support.gcsl@aade.gr** |  |  |
| **Πρόσκληση εκδήλωσης ενδιαφέροντος υποβολής προσφορών για την προμήθεια φορητών Η/Υ και συναφούς εξοπλισμού για την υλοποίηση και την ενίσχυση των μέτρων αντιμετώπισης της ανάγκης περιορισμού της διασποράς του κορωνοϊού COVID-19, για τις ανάγκες των Υπηρεσιών του Γ.Χ.Κ., με τη διαδικασία της απευθείας ανάθεσης.** |
| **Αναθέτουσα Αρχή:** | Γενικό Χημείο του Κράτους, Αν. Τσόχα 16, ΤΚ 115 21 Αθήνα,ΤΗΛ. 210 64 79 000, FAX: 210 64 79 285 |
| **ΚΑΕ** | 7123 «Προμήθεια ηλεκτρονικών υπολογιστών, λογισμικού και λοιπού συναφούς βοηθητικού εξοπλισμού» |
| **CPV :** | 30213100-6 ΦΟΡΗΤΟΙ Η/Υ |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| **Προϋπολογισθείσα δαπάνη:** | **36.000,00** € (29.032,26€ πλέον ΦΠΑ ύψους 6.967,74€) |
| **Καταληκτική ημερομηνία υποβολής προσφορών:** | **23/03/2021 και ώρα 14:00** |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών. |

### Αντικείμενο προμήθειας και προϋπολογισμός

Το Γενικό Χημείο του Κράτους προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), προμήθεια φορητών Η/Υ και συναφούς εξοπλισμού για την υλοποίηση και την ενίσχυση των μέτρων αντιμετώπισης της ανάγκης περιορισμού της διασποράς του κορωνοϊού COVID-19, για τις ανάγκες των Υπηρεσιών του Γ.Χ.Κ.

Η προμήθεια των φορητών Η/Υ είναι απαραίτητη, προκειμένου να υλοποιηθούν και να ενισχυθούν τα μέτρα αντιμετώπισης της ανάγκης περιορισμού της διασποράς του κορωνοϊού COVID-19, σύμφωνα με τις διατάξεις του άρθρου 35 του ν. 4771/2021 (Α’ 16). Συγκεκριμένα, οι φορητοί Η/Υ θα δοθούν στις Υπηρεσίες του Γ.Χ.Κ., για την επίτευξη της εξ αποστάσεως παροχής εργασίας με τη χρήση ηλεκτρονικών μέσων των υπαλλήλων της και την πραγματοποίηση τηλεδιασκέψεων, σύμφωνα με τα οριζόμενα στην παρ. 6 του άρθρου 5 της από 11.3.2020 Πράξης Νομοθετικού Περιεχομένου, η οποία κυρώθηκε με το άρθρο 2 του ν. 4682/2020 (Α` 76). Κατ’ εφαρμογή του άρθρου 35 του ν. 4771/2021 (Α’ 16), η προμήθεια του ανωτέρω εξοπλισμού θα γίνει με τη διαδικασία της απ’ ευθείας ανάθεσης, καθώς δεν έχει εκλείψει ο κίνδυνος εμφάνισης και διασποράς του κορωνοϊού COVID-19.

Η προϋπολογιζόμενη δαπάνη ανέρχεται στο ποσό των τριάντα έξι χιλιάδων ευρώ (36.000,00€) συμπεριλαμβανομένου του Φ.Π.Α. 24% (29.032,26€ πλέον ΦΠΑ ύψους 6.967,74€) και θα βαρύνει τις πιστώσεις του Ε.Τ.Ε.Π.Π.Α.Α. οικονομικού έτους 2021, ΚΑΕ 7123.

Η αναλυτική προϋπολογισθείσα δαπάνη για κάθε τμήμα αποτυπώνεται στον παρακάτω πίνακα:

|  |  |
| --- | --- |
| ΠΕΡΙΓΡΑΦΗ  | **Φορητοί Η/Υ** |
| ΤΑΞΙΝΟΜΗΣΗ ΚΑΤΑ CPV | 30213100-6 «ΦΟΡΗΤΟΙ Η/Υ» |
| ΠΟΣΟΤΗΤΑ ΚΑΙ ΜΟΝΑΔΑ ΜΕΤΡΗΣΗΣ  | 50 τεμ |
| ΧΗΜΙΚΗ ΥΠΗΡΕΣΙΑ ΓΙΑ ΤΗΝ ΟΠΟΙΑ ΠΡΟΟΡΙΖΕΤΑΙ ΤΟ ΕΙΔΟΣ | Κεντρική Αποθήκη Γ.Χ.Κ. |
| **ΣΥΝΟΛΙΚΗ ΠΡΟΫΠ/ΣΑ ΔΑΠΑΝΗ (με Φ.Π.Α. 24%)** | **ΣΥΝΟΛΙΚΑ 36.000,00 € (29.032,26€ συν 6.967,74€ Φ.Π.Α. 24%)** |
|  |  |

Τα τεχνικά χαρακτηριστικά και οι απαιτήσεις περιγράφονται αναλυτικά στο ΠΑΡΑΡΤΗΜΑ Α’ της παρούσης.

Η προσφορά υποβάλλεται για το σύνολο της ποσότητας των υπό προμήθεια ειδών.

Η παρούσα πρόσκληση θα δημοσιευτεί στη ΔΙΑΥΓΕΙΑ, στην ιστοσελίδα της Α.Α.Δ.Ε. στην διεύθυνση <http://www.aade.gr/prokeryxeis-diagonismoi> και στην ιστοσελίδα του Γ.Χ.Κ. στην διεύθυνση <https://www.aade.gr/gcsl/prokirixeis> , από τις οποίες μπορούν οι ενδιαφερόμενοι να την παραλάβουν.

### Δικαίωμα συμμετοχής

Δικαίωμα συμμετοχής έχουν όλα τα φυσικά και νομικά πρόσωπα της ημεδαπής ή αλλοδαπής, συνεταιρισμοί καθώς και ενώσεις ή κοινοπραξίες οικονομικών φορέων που νόμιμα ασχολούνται με την εκτέλεση αντίστοιχων με το αντικείμενο της παρούσας Πρόσκλησης εργασιών, όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α’ και είναι εγγεγραμμένοι στα οικεία Επιμελητήρια.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλουν την προσφορά τους σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| **Προσφορά** **για την προμήθεια φορητων Η/Υ και συναφούς εξοπλισμού για την υλοποίηση και την ενίσχυση των μέτρων αντιμετώπισης της ανάγκης περιορισμού της διασποράς του κορωνοϊού COVID-19, για τις ανάγκες των Υπηρεσιών του Γ.Χ.Κ.,** **για τις ανάγκες των Υπηρεσιών του Γ.Χ.Κ.****(30/002/000/2**107**/2021 πρόσκληση υποβολής)** |
| Ανεξάρτητη Αρχή Δημοσιών Εσόδων (ΑΑΔΕ)Γενική Διεύθυνση Γενικού Χημείου του ΚράτουςΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ, ΤΜΗΜΑ Α’ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |
| **ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : 23/03/2021** |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την Τρίτη 23η Μαρτίου 2021 και ώρα 14:00 στο Γενικό Χημείο του Κράτους, Αν. Τσόχα 16, ΤΚ 11521, Αθήνα.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

**3.1 Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α)** Συμπληρωμένο από τον συμμετέχοντα **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του Παραρτήματος Β της παρούσας από το νόμιμο εκπρόσωπο και με σφραγίδα και υπογραφή του προσφέροντος στην τελευταία σελίδα.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Γ).

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Οι προσφορές θα συντάσσονται με βάση το **ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.**

Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσία τα στοιχεία των προσφορών είναι δυνατόν να τύχουν περαιτέρω διευκρινήσεων.

### Ισχύς προσφορών

Οι προσφορές ισχύουν και δεσμεύουν τους συμμετέχοντες για **εκατόν ογδόντα (180) μέρες** από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Εγγύηση

### Ο Ανάδοχος οφείλει να παρέχει εγγύηση ίση ή/και μεγαλύτερη του ενός (1) έτους από την ημερομηνία υπογραφής του πρωτόκολλου οριστικής παραλαβής των υπό προμήθεια ειδών για την καλή και απρόσκοπτη λειτουργία τους και υποχρεούται να αντικαταστήσει δωρεάν κάθε εξάρτημα που θα παρουσιάζει ελάττωμα ή βλάβη που δεν οφείλεται στην υπαιτιότητα του χρήστη.

### Σε περίπτωση αντικατάστασης ο χρόνος απόκρισης είναι το μέγιστο 20 ημέρες από την ειδοποίηση του Αναδόχου.

### Τιμές

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων ειδών, σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

### Ειδικοί όροι

* **ΕΓΓΥΗΣΗ ΚΑΛΗΣ ΛΕΙΤΟΥΡΓΙΑΣ:** Ο Ανάδοχος οφείλει να δώσει εγγύηση καλής λειτουργίας, διάρκειας ίσης με αυτή που προβλέπεται στο Παράρτημα Α΄-ΤΕΧΝΙΚΕΣ ΠΡΟΔΙΑΓΡΑΦΕΣ, για κάθε είδος, από την ημερομηνία παραλαβής των υπό προμήθεια ειδών για την καλή και απρόσκοπτη λειτουργία τους. Υποχρεούται δε να αντικαταστήσει δωρεάν κάθε εξάρτημα που θα παρουσιάζει ελάττωμα ή βλάβη που δεν οφείλεται στην υπαιτιότητα του χρήστη.
* Σε περίπτωση βλάβης ο χρόνος απόκρισης είναι 24-48 ώρες από την ειδοποίηση του Προμηθευτή.
* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Τα υπό προμήθεια είδη θα πρέπει να είναι αυθεντικά όπως οι κατασκευαστές ορίζουν, καινούρια και αμεταχείριστα.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

### Αξιολόγηση προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με το Γ.Χ.Κ. εάν η αξία της προμήθειας που του ανατίθεται προ Φ.Π.Α. ξεπερνά τις 2.500,00 € (προ Φ.Π.Α.).

Σύμφωνα με το άρθρο 105 του ν.4412/2016, η Αναθέτουσα Αρχή, μετά από εισήγηση του αρμοδίου οργάνου και λόγω αυξημένων υπηρεσιακών αναγκών, δύναται να κατακυρώσει στον μειοδότη έως 30% επιπλέον ποσότητα των υπό προμήθεια ειδών, υπό την προϋπόθεση μη υπέρβασης του συνολικού προϋπολογισμού της παρούσας διακήρυξης.

Πριν την έκδοση της απόφασης ανάθεσης, οι προσωρινοί ανάδοχοι θα κληθούν με έγγραφη ειδοποίηση να προσκομίσουν στην Αναθέτουσα Αρχή σε σφραγισμένο φάκελο, εντός δέκα (10) ημερών τα παρακάτω δικαιολογητικά:

1. **Απόσπασμα του ποινικού μητρώου** με ημερομηνία έκδοσης έως τρεις (3) μήνες πριν την υποβολή του. Ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), η υποχρέωση αυτή αφορά κατ’ ελάχιστον τους διαχειριστές. Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.
2. **Πιστοποιητικό** που εκδίδεται από την αρμόδια αρχή του οικείου κράτους - μέλους ή χώρας, περί του ότι έχουν εκπληρωθεί οι υποχρεώσεις του οικονομικού φορέα, όσον αφορά στην καταβολή φόρων (**φορολογική ενημερότητα**) και στην καταβολή των εισφορών κοινωνικής ασφάλισης (**ασφαλιστική ενημερότητα**), σύμφωνα με την ισχύουσα νομοθεσία του κράτους εγκατάστασης ή την ελληνική νομοθεσία αντίστοιχα. Η ημερομηνία έκδοσης κάθε δικαιολογητικού της παρούσας περίπτωσης πρέπει να αναφέρει χρονικό διάστημα ισχύος τέτοιο ώστε να καλύπτεται η ημερομηνία υποβολής των δικαιολογητικών προσωρινού αναδόχου.
3. **Πιστοποιητικό** από τη Διεύθυνση Προγραμματισμού και Συντονισμού της Επιθεώρησης Εργασιακών Σχέσεων, με ημερομηνία έκδοσης έως τρεις (3) μήνες πριν την υποβολή του, από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς.

*Μέχρι να καταστεί εφικτή η έκδοση του πιστοποιητικού, αυτό αντικαθίσταται από υπεύθυνη δήλωση του οικονομικού φορέα, χωρίς να απαιτείται επίσημη δήλωση του ΣΕΠΕ σχετικά με την έκδοση του πιστοποιητικού.*

1. **Υπεύθυνη δήλωση** του προσφέροντος οικονομικού φορέα ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.
2. **Νομιμοποιητικά έγγραφα σύστασης και νόμιμης εκπροσώπησης** (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του διαγωνιζομένου), για την απόδειξη της νόμιμης σύστασης και εκπροσώπησης, στις περιπτώσεις που ο οικονομικός φορέας είναι νομικό πρόσωπο. Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.
3. **Πιστοποιητικό/βεβαίωση** του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο, με ημερομηνία έκδοσης έως τριάντα (30) εργάσιμες μέρες πριν την υποβολή του.

*Αν το κράτος-μέλος ή η εν λόγω χώρα δεν εκδίδει τέτοιου είδους έγγραφα ή πιστοποιητικά ή όπου τα έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται παραπάνω, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.*

*Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στην παράγραφο 1, στις περιπτώσεις α΄ και β΄ της παραγράφου 2 και στην περίπτωση β΄ της παραγράφου 4 του άρθρου 73. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81.*

Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

Ο Ανάδοχος, υποχρεούται να καταθέσει, μετά την οριστική ποιοτική και ποσοτική παραλαβή του είδους, εγγυητική επιστολή καλής λειτουργίας διάρκειας μεγαλύτερης κατά τρεις μήνες από το χρόνο δωρεάν εγγύησης, αξίας 300€, σύμφωνα με το άρθρο 72 του ν. 4412/2016. Ο χρόνος ισχύος της αρχίζει από την ημερομηνία οριστικής παραλαβής.

### Παράδοση - Παραλαβή

Η υλοποίηση της προμήθειας θα γίνει εντός ενός (1) μηνός από την επόμενη ημέρα της ανάρτησης των σχετικών συμβάσεων στο Κ.Η.Μ.ΔΗ.Σ.

Η παράδοση των υπό προμήθεια ειδών θα γίνεται κατά τη διάρκεια ισχύος της σύμβασης, στον χώρο της Κεντρικής Αποθήκης του Γ.Χ.Κ., Αν. Τσόχα 16 ΤΚ 11521, Αθήνα, (κ. Κ. Κιούσης, Τηλ.: 2106479110, e-mail: support.gcsl@aade.gr).

Η αρμόδια Επιτροπή Παραλαβής συντάσσει πρωτόκολλο-πρακτικό παραλαβής για τα είδη που παρέλαβε εντός δεκαπέντε (15) ημερών από την παράδοσή τους, με βάση τον ποσοτικό και ποιοτικό του έλεγχο και το αντίστοιχο δελτίο αποστολής τους. Η Επιτροπή Παραλαβής διαβιβάζει το πρωτόκολλο παραλαβής (εις τετραπλούν) στη Δ/νση Σχεδιασμού & Υποστήριξης Εργαστηρίων και το κοινοποιεί στον προμηθευτή, ο οποίος προβαίνει στην έκδοση του σχετικού τιμολογίου των ειδών, με βάση το οποίο θα γίνει η πληρωμή. Στο τιμολόγιο θα πρέπει να δίνεται η περιγραφή του είδους και να αναγράφονται ο αριθμός πρωτοκόλλου της πρόσκλησης (30/002/000/2107/2021), ο ΚΑΕ 7123 και ο αριθμός Σύμβασης ή ο αριθμός πρωτοκόλλου της Απόφασης κατακύρωσης (αν δεν έχει υπογραφεί σύμβαση). Επίσης, είτε στο τιμολόγιο είτε σε συνοδευτικό έγγραφο του τιμολογίου θα πρέπει να αντιστοιχείται το είδος με τον α/α, όπως αυτός αναγράφεται στον πίνακα του Παραρτήματος Α ή/και στη σύμβαση.

Ειδικότερα, η Επιτροπή Παραλαβής ελέγχει σε τυχαία και αντιπροσωπευτικά δείγματα σε ποσοστό τουλάχιστον 10% της παραδοθείσας ποσότητας:

α) μακροσκοπικά την τήρηση των τεχνικών προδιαγραφών (Παρ. Α’) (συνολικός αριθμός θυρών USB, καλώδιο τροφοδοσίας και το κατάλληλο τροφοδοτικό, εξωτερικό οπτικό ποντίκι τουλάχιστον 2 πλήκτρων με τροχό κύλισης)

β) με πρακτική δοκιμασία την τήρηση των τεχνικών προδιαγραφών, σύμφωνα με τη διακήρυξη και την τεχνική προσφορά του Αναδόχου (π.χ. έλεγχος χαρακτηριστικών της προσφοράς μέσω ΒIOS (CPU, RAM, SSD, έναρξη και λειτουργία του λειτουργικού συστήματος) .

Σε περίπτωση που κατά την παραλαβή του ανωτέρω υπό προμήθεια είδους και πριν από τη χρησιμοποίησή του βρεθεί στο σύνολό του ελαττωματικό και δεν μπορεί να χρησιμοποιηθεί, θα ζητηθεί από τον ανάδοχο η αντικατάσταση του, που θα πληροί τους όρους του διαγωνισμού. Ο ανάδοχος υποχρεούται να κάνει την αντικατάσταση **εντός είκοσι (20) ημερών**, σε αντίθετη περίπτωση υπόκειται στις προβλεπόμενες από τη νομοθεσία κυρώσεις.

Η παραλαβή καθώς και τυχόν παράταση, διενεργούνται σύμφωνα με τα προβλεπόμενα στο ν. 4412/2016, όπως ισχύει.

1. **Πληρωμή**

Η πληρωμή της αξίας των υπό προμήθεια ειδών θα πραγματοποιηθεί με την παραλαβή από την Υπηρεσία, των τιμολογίων και των σχετικών Πρωτοκόλλων οριστικής ποσοτικής και ποιοτικής παραλαβής των ειδών, εντός 60 ημερών, με επιταγή που θα εκδίδεται στο όνομα του δικαιούχου σε βάρος του Προϋπολογισμού του Ε.Τ.Ε.Π.Π.Α.Α., οικονομικού έτους 2021 ΚΑΕ 7123.

Η πληρωμή θα γίνεται μόνο μετά την προσκόμιση βεβαίωσης φορολογικής και ασφαλιστικής ενημερότητας. Στην τιμή περιλαμβάνεται κάθε δαπάνη του αναδόχου για την εκτέλεση της προμήθειας καθώς και οι νόμιμες κρατήσεις που τον βαρύνουν, μη συμπεριλαμβανομένου του Φ.Π.Α που βαρύνει το Ελληνικό Δημόσιο. Στην καθαρή αξία θα γίνει παρακράτηση φόρου εισοδήματος 4%.

Εάν μετά την ημερομηνία της δημοσίευσης της διακήρυξης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΡΟΣΚΟΜΙΣΕΙ Ο ΑΝΑΔΟΧΟΣ ΚΑΤΑ ΤΟ ΣΤΑΔΙΟ ΤΗΣ ΠΛΗΡΩΜΗΣ:

1. Φορολογική και ασφαλιστική ενημερότητα.

2. Έγγραφο της τράπεζας στην οποία ο ανάδοχος επιθυμεί να γίνεται η πληρωμή και στο οποίο θα αναγράφεται ο αριθμός ΙΒΑΝ.

Κατά τα λοιπά εφαρμόζονται οι διατάξεις περί Κρατικών Προμηθειών.

Η παρούσα πρόσκληση θα δημοσιευτεί στη ΔΙΑΥΓΕΙΑ, στην ιστοσελίδα της Α.Α.Δ.Ε. στην διεύθυνση <http://www.aade.gr/prokeryxeis-diagonismoi> και στην ιστοσελίδα του Γ.Χ.Κ. στην διεύθυνση <https://www.aade.gr/gcsl/prokirixeis>

Επισυνάπτεται το Παράρτημα Α: Τεχνικές Προδιαγραφές, το Παράρτημα Β: Έντυπο Τεχνικής και Οικονομικής Προσφοράς, το Παράρτημα Γ: Υπεύθυνη Δήλωση, τα οποία αποτελούν αναπόσπαστο μέρος της παρούσας.

|  |
| --- |
| **Με εντολή Διοικητή****Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ** |
|  |
| **Σοφία Ζήση** |

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (mail:dpdad2@aade.gr)
2. Διεύθυνση Υποστήριξης Ηλεκτρονικών Υπηρεσιών ΑΑΔΕ (mail: siteadmin@aade.gr)

**ΕΣΩΤΕΡΙΚΗ ΔΙΑΝΟΜΗ:**

1. Γραφείο Προϊσταμένης Γενικής Διεύθυνσης
2. Διεύθυνση Σχεδιασμού & Υποστήριξης Εργαστηρίων, Τμήματα Α΄, Β’& Γ’

**ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ**

**της υπ’ αριθμ. 30/002/000/2107/2021 πρόσκλησης υποβολής προσφοράς για την προμήθεια φορητών Η/Υ και συναφούς εξοπλισμού για την υλοποίηση και την ενίσχυση των μέτρων αντιμετώπισης της ανάγκης περιορισμού της διασποράς του κορωνοϊού COVID-19, για τις ανάγκες των Υπηρεσιών του Γ.Χ.Κ..**

**ΓΕΝΙΚΕΣ ΑΠΑΙΤΗΣΕΙΣ**

Όλοι οι όροι των τεχνικών προδιαγραφών του παρόντος είναι απαράβατοι επί ποινή αποκλεισμού και πρέπει να τεκμηριώνονται με αντίστοιχες υποχρεωτικές παραπομπές σε τεχνικά φυλλάδια (ενδεικτικά: prospectus, manuals κλπ) στην ελληνική ή στην αγγλική γλώσσα, τα οποία θα συνυποβάλλονται με την τεχνική προσφορά.

Στην περίπτωση που ορισμένα από τα ζητούμενα τεχνικά χαρακτηριστικά δεν αναφέρονται σε τεχνικά φυλλάδια, η τεκμηρίωση θα γίνεται με παραπομπή σε σχετικές βεβαιώσεις της κατασκευάστριας εταιρίας.

|  |
| --- |
| **Φορητοί Η/Υ - ΣΥΝΟΛΙΚΟΣ ΠΡΟΥΠΟΛΟΓΙΣΜΟΣ (ΧΩΡΙΣ ΦΠΑ): 29.032,26 €** |
| **ΕΙΔΟΣ** | **ΠΕΡΙΓΡΑΦΗ** | **ΤΕΜ** | **ΤΙΜΗ ΤΕΜ** | **ΠΡΟΫΠΟΛΟΓΙΣΜΟΣ (ΧΩΡΙΣ ΦΠΑ)** | **ΠΡΟΫΠΟΛΟΓΙΣΜΟΣ (ΜΕ ΦΠΑ)** |
| 1 | **Φορητός Η/Υ*** Μέγεθος Οθόνης ≥ 15.6’’
* Οθόνη Full HD με υποστηριζόμενη ανάλυση 1920 x 1080 ή μεγαλύτερη.
* Επεξεργαστής με επίδοση CPU PassMark στο http://www.cpubenchmark.net τουλάχιστον 3800 (Low Margin Error). Να αναφερθεί ο κατασκευαστής και το μοντέλο. Η επίδοση CPU PassMark του επεξεργαστή θα εξεταστεί κατά τη διαδικασία αξιολόγησης, ελέγχοντας αν αυτή υπερκαλύπτει το ζητούμενο όριο.
* Τύπος επεξεργαστή: να είναι τουλάχιστον Διπύρηνος Τρίτης Γενεάς AMD Ryzen 3 ή τουλάχιστον Ένατης Γενεάς Intel Core i3
* Μέγεθος μνήμης RAM ≥ 8GB
* Σκληρός δίσκος SSD χωρητικότητας ≥ 256GB
* Συνολικός αριθμός θυρών USB ≥ 3, με τουλάχιστον 1 USB 3.0 ή ανώτερο
* Συνδεσιμότητα : Bluetooth, Ethernet, HDMI, Wi-Fi
* Ενσωματωμένο ηχείο, κάμερα, μικρόφωνο
* Λειτουργικό σύστημα: WINDOWS 10 PRO (προεγκατεστημένο και ενεργοποιημένο)
* Να έχει προεγκατεστημένο και ενεργοποιημένο Office 2019 (Word, Excel. Power Point, Outlook)
* Να συνοδεύεται με το απαραίτητο καλώδιο τροφοδοσίας και το κατάλληλο τροφοδοτικό, καθώς και ό,τι άλλο χρειάζεται ώστε να είναι δυνατή η λειτουργία του.
* Να συνοδεύεται από εξωτερικό οπτικό ποντίκι τουλάχιστον 2 πλήκτρων με τροχό κύλισης.
* Τσάντα μεταφοράς κατάλληλη για το συγκεκριμένο φορητό Η/Υ.
* Σήμανση CE. Στην Τεχνική Προσφορά υποβάλλεται η σχετική δήλωση συμμόρφωσης.
* Εγγύηση ≥ 1 έτος
 | **50** | **580,64€** | **29.032,26 €** | **36.000,00 €** |
| **ΤΕΛΙΚΟ ΣΥΝΟΛΟ** | **29.032,26 €** | **36.000,00 €** |

**ΠΑΡΑΡΤΗΜΑ Β: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

**της υπ’ αριθμ. 30/002/000/2107/2021 πρόσκλησης υποβολής προσφοράς για την προμήθεια φορητών Η/Υ και συναφούς εξοπλισμού για την υλοποίηση και την ενίσχυση των μέτρων αντιμετώπισης της ανάγκης περιορισμού της διασποράς του κορωνοϊού COVID-19, για τις ανάγκες των Υπηρεσιών του Γ.Χ.Κ..**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ:**  |  |
| **ΔΙΕΥΘΥΝΣΗ, Τ.Κ, ΠΟΛΗ ΕΔΡΑΣ:** |  |
| **ΤΗΛΕΦΩΝΑ/ ΦΑΞ/ Ε-ΜΑΙL:** |  |
| **ΑΦΜ-Δ.Ο.Υ:** |  |
| **ΝΟΜΙΜΟΣ ΕΚΠΡΟΣΩΠΟΣ:** |  |
| **Α.Δ.Τ (Νόμιμου Εκπροσώπου):** |  |
| **Υπεύθυνος Επικοινωνίας:** |  |

|  |  |  |  |
| --- | --- | --- | --- |
| **ΓΕΝΙΚΕΣ ΑΠΑΙΤΗΣΕΙΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| Όλοι οι όροι των τεχνικών προδιαγραφών του παρόντος πίνακα είναι απαράβατοι επί ποινή αποκλεισμού και πρέπει να τεκμηριώνονται με αντίστοιχες υποχρεωτικές παραπομπές σε τεχνικά φυλλάδια (ενδεικτικά: prospectus, manuals κλπ) στην ελληνική ή στην αγγλική γλώσσα, τα οποία θα συνυποβάλλονται με την τεχνική προσφορά. Στην περίπτωση που ορισμένα από τα ζητούμενα τεχνικά χαρακτηριστικά δεν αναφέρονται σε τεχνικά φυλλάδια, η τεκμηρίωση θα γίνεται με παραπομπή σε σχετικές βεβαιώσεις της κατασκευάστριας εταιρίας. | ΝΑΙ |  |  |

|  |
| --- |
| **Φορητοί Η/Υ - ΣΥΝΟΛΙΚΟΣ ΠΡΟΥΠΟΛΟΓΙΣΜΟΣ (ΧΩΡΙΣ ΦΠΑ): 29.032,26 €** |
| **ΕΙΔΟΣ** | **ΠΕΡΙΓΡΑΦΗ** | **ΤΕΜ** | **ΠΡΟΣΦΕΡΕΤΑΙ (ΝΑΙ/ΟΧΙ)** | **ΠΑΡΑΠΟΜΠΗ** | **ΤΙΜΗ ΤΕΜ** | **ΤΙΜΗ** **ΧΩΡΙΣ ΦΠΑ (€)** | **ΤΙΜΗ** **ΜΕ ΦΠΑ(€)** |
| 1 | **Φορητός Η/Υ*** Μέγεθος Οθόνης ≥ 15.6’’
* Οθόνη Full HD με υποστηριζόμενη ανάλυση 1920 x 1080 ή μεγαλύτερη.
* Επεξεργαστής με επίδοση CPU PassMark στο http://www.cpubenchmark.net τουλάχιστον 3800 (Low Margin Error). Να αναφερθεί ο κατασκευαστής και το μοντέλο. Η επίδοση CPU PassMark του επεξεργαστή θα εξεταστεί κατά τη διαδικασία αξιολόγησης, ελέγχοντας αν αυτή υπερκαλύπτει το ζητούμενο όριο.
* Τύπος επεξεργαστή: να είναι τουλάχιστον Διπύρηνος Τρίτης Γενεάς AMD Ryzen 3 ή τουλάχιστον Ένατης Γενεάς Intel Core i3
* Μέγεθος μνήμης RAM ≥ 8GB
* Σκληρός δίσκος SSD χωρητικότητας ≥ 256GB
* Συνολικός αριθμός θυρών USB ≥ 3, με τουλάχιστον 1 USB 3.0 ή ανώτερο
* Συνδεσιμότητα : Bluetooth, Ethernet, HDMI, Wi-Fi
* Ενσωματωμένο ηχείο, κάμερα, μικρόφωνο
* Λειτουργικό σύστημα: WINDOWS 10 PRO (προεγκατεστημένο και ενεργοποιημένο)
* Να έχει προεγκατεστημένο και ενεργοποιημένο Office 2019 (Word, Excel. Power Point, Outlook)
* Να συνοδεύεται με το απαραίτητο καλώδιο τροφοδοσίας και το κατάλληλο τροφοδοτικό, καθώς και ό,τι άλλο χρειάζεται ώστε να είναι δυνατή η λειτουργία του.
* Να συνοδεύεται από εξωτερικό οπτικό ποντίκι τουλάχιστον 2 πλήκτρων με τροχό κύλισης.
* Τσάντα μεταφοράς κατάλληλη για το συγκεκριμένο φορητό Η/Υ.
* Σήμανση CE. Στην Τεχνική Προσφορά υποβάλλεται η σχετική δήλωση συμμόρφωσης.
* Εγγύηση ≥ 1 έτος
 | 50 |  |  |  |  |  |

 Για τον Προσφέροντα:

Υπογραφή του νόμιμου εκπροσώπου και σφραγίδα Προσφέροντος

|  |  |
| --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.**Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

**Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.**Β3.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).**Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας,  |

**Παράρτημα Γ**

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών

(άρθρο 8 παρ. 4 Ν. 1599/1986)

 Ημερομηνία: \_\_\_\_\_\_\_\_\_\_\_\_\_\_\_\_\_\_

 **Ο Δηλών- Εξουσιοδοτών**

 (Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.